CELEX: 22007D0066
Language: hr
Date: 2007-06-15 00:00:00
Title: Odluka Zajedničkog odbora EGP-a br. 66/2007 od 15. lipnja 2007. o izmjeni Protokola 31. uz Sporazum o EGP-u o suradnji u određenim područjima izvan četiriju sloboda

11/Sv. 032
            
            
               HR
            
            
               Službeni list Europske unije
            
            
               19
            
         22007D0066
   
               L 304/49
            
            
               SLUŽBENI LIST EUROPSKE UNIJE
            
            
               15.06.2007.
            
         
      ODLUKA ZAJEDNIČKOG ODBORA EGP-a
   br. 66/2007
   od 15. lipnja 2007.
   o izmjeni Protokola 31. uz Sporazum o EGP-u o suradnji u određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31. uz Sporazum izmijenjen je Odlukom Zajedničkog odbora EGP-a br. 90/2004 od 8. lipnja 2004. (1).
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključila Odluka br. 1926/2006/EZ Europskog parlamenta i Vijeća od 18. prosinca 2006. o uspostavljanju programa djelovanja u području potrošačke politike (2007. - 2013.) (2).
            
         
               (3)
            
            
               Protokol 31. uz Sporazum bi, stoga, trebalo izmijeniti kako bi se omogućila provedba te proširene suradnje od 1. siječnja 2007.,
            
         ODLUČIO JE:
   Članak 1.
   Članak 6. Protokola 31. uz Sporazum mijenja se kako slijedi:
   
               1.
            
            
               Iza stavka 3. umeće se sljedeći stavak:
               „3a.   Države EFTA-e sudjeluju u sljedećem programu od 1. siječnja 2007.:
               
                           —
                        
                        
                           
                              32006 D 1926: Odluka br. 1926/2006/EZ Europskog parlamenta i Vijeća od 18. prosinca 2006. o uspostavljanju programa djelovanja u području potrošačke politike (2007 - 2013.) (SL L 404, 30.12.2006. str. 39.).”
                        
                     
         
               2.
            
            
               Tekst stavka 4. zamjenjuje se sljedećim:
               „Države EFTA-e financijski podupiru djelatnosti iz stavaka 3. i 3.a u skladu s člankom 82. stavkom 1. točkom (a) Sporazuma.”
            
         
               3.
            
            
               Tekst stavka 5. zamjenjuje se sljedećim:
               „Države EFTA-e od početka suradnje u djelatnostima iz stavaka 3. i 3.a u potpunosti sudjeluju u odborima EZ-a i ostalim tijelima koja pomažu Komisiji EZ-a pri upravljanju ili razvoju tih djelatnosti.”
            
         Članak 2.
   Ova Odluka stupa na snagu sljedećeg dana od dana posljednjeg priopćenja Zajedničkom odboru EGP-a u skladu s člankom 103. stavkom 1. Sporazuma (3).
   Primjenjuje se od 1. siječnja 2007.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 15. lipnja 2007.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 349, 25.11.2004., str. 52.
   
      (2)  SL L 404, 30.12.2006., str. 39.
   
      (3)  Ustavni zahtjevi nisu navedeni.